Ihlas Bebou

Ihlas Bebou (sündinud 23. aprillil 1994 Sokodés) on Togo jalgpallur, kes mängib parema äärepoolkaitsjana Saksamaa kõrgliigaklubis TSG 1899 Hoffenheim ja Togo jalgpallikoondises.https://www.transfermarkt.com/ihlas-bebou/profil/spieler/237164 (vaadatud 5.12.2021)

2011. aastal liitus ta Saksamaa klubiga Düsseldorfi Fortuna. 2013. aasta septembris debüteeris ta klubi põhimeeskonnas Saksamaa esiliigas.https://int.soccerway.com/players/ihlas-bebou/260349/ (vaadatud 5.12.2021) Esimese värava lõi ta Saksamaa esiliigas 17. aprillil 2015 mängus FC Ingolstadt 04 vastu.

Aastatel 2017–2019 mängis ta Saksamaa kõrgliigaklubis Hannover 96, lüües kahe hooaja jooksul Saksamaa kõrgliigas üheksa väravat.

Alates hooajast 2019–20 on ta mänginud Hoffenheimis. 27. novembril 2021 tegi ta mängus Greuther Fürthi vastu oma esimese kübaratriki Saksamaa kõrgliigas.

Togo jalgpallikoondises debüteeris Bebou 4. septembril 2016 mängus Djibouti vastu. Koondisekarjääri esimese värava lõi ta 10. oktoobril 2019 sõprusmängus Roheneemesaarte vastu.https://www.national-football-teams.com/player/65186/Ihlas_Bebou.html (vaadatud 5.12.2021) Ta kuulus Togo koondisse 2017. aasta Aafrika rahvaste karikavõistlustel.

 Viited 

Kategooria:Togo jalgpallurid
Kategooria:Düsseldorfi Fortuna mängijad
Kategooria:Hannover 96 jalgpallurid
Kategooria:TSG 1899 Hoffenheimi jalgpallurid
Kategooria:Bundesliga mängijad
Kategooria:Sündinud 1994